**Nr. 20.546/27.08.2020**

**Raport de specialitate**

al Serviciului Tehnic, Investiţii - Urmărire Contracte, Monitorizare Servicii de Utilităţi Publice, la proiectul de hotărâre pentru modificarea Regulamentului privind procedura de autorizare şi condiţiile de refacere a domeniului public şi privat al municipiului Sighişoara afectat în urma executării lucrărilor tehnico - edilitare, aprobat prin Hotărârea Consiliului Local nr. 75/30.04.2020

Doamnelor și domnilor consilieri,

Vă aducem la cunoștință că în cadrul ședinței Consiliului Local din 30.04.2020 a fost aprobat Regulamentul privind procedura de autorizare şi condiţiile de refacere a domeniului public şi privat al municipiului Sighişoara afectat în urma executării lucrărilor tehnico - edilitare.

 Conform prevederilor art. 15 din regulament, pentru asigurarea refacerii la starea inițială a terenurilor, pentru lucrările de intervenții de urgență, deținătorii de utilități sunt obligați să constituie un fond de garanție pentru refacerea suprafețelor afectate de lucrările de săpătură.

Compania Aquaserv S.A., Sucursala Sighișoara, prin adresa nr. 600/27.08.2020, înregistrată la Municipiul Sighișoara cu nr. 20.521/27.08.2020, solicită scutirea de la plata acestei ,, garanții de refacere suprafețe ”. În susținerea acestei solicitări, Compania Aquaserv S.A. invocă faptul că pentru lucrările de refaceri stradale, are încheiat un contract, cu o societate care asigură pe cheltuiala proprie lucrările executate în perioada de garanție. Ca atare, consideră că o reținere a garanției în sarcina Companiei Aquaserv ar fi nejustificată, atâta timp cât lucrările executate sunt garantate și remediate în perioada de garanție pe cheltuiala proprie a respectivei societăți.

Așa cum bine știți, Municipiul Sighișoara este acționar în cadrul Companiei Aquaserv S.A., drept urmare, vă rugăm să analizați și să hotărâți cu privire la necesitatea aprobării modificării Regulamentului privind procedura de autorizare şi condiţiile de refacere a domeniului public şi privat al municipiului Sighişoara afectat în urma executării lucrărilor tehnico – edilitare, așa cum a fost propus de inițiatorul proiectului de hotărâre.

 Șef serviciu,

 Serviciul Tehnic, Investiții - Urmărire Contracte

Monitorizare Servicii de Utilități Publice

 ing. Radu Pavel Puiu